jkorsvik/nowiki_second_scrape_merged huggingface dataset:
Øivind Johannessen

Øivind Johannessen (født 4. oktober 1950, død 23. september 2018) var en norsk komiker og skuespiller. 
Johannessen spilte i en rekke revyer, og var i riksmediene særlig fremhevet for sin tolkning av rollefiguren «Raymon» fra Fredrikstad, skapt av humoristen Ragnar Pedersen (1942-2007).
Han var siden 1996 medlem i revytrioen 3 Kæll som spilte over tusen forestillinger i Østfold. Gruppa har gitt ut CD-ene Kæll på disco i 2002 og 3 Kæll på plate i 2003.
Johannesen medvirket også som skurk i den tredje serien med Brødrene Dal, Brødrene Dal og legenden om Atlant-is, og fremførte også stemmen til Obelix i Asterix erobrer Amerika, begge fra 1994.
Han var fra 1970-tallet dessuten kjent lokalt som Elvis-imitator under navnet «King Kong».Johannessen mottok Leif Justers ærespris i 2004.


== Diskografi ==


=== Album ===
Sock'n Roll (1982)
Raymon's græitest - godbiter med Raymon fra Catsrevyene (1989)
Postens sommerkassett - Raymon og den forsvunne hverdagen (1990)


=== 3 Kæll ===
Kæll på disco (2002)
3 Kæll på plate (2003)


== Referanser ==


== Eksterne lenker ==
Revytrioen 3 Kæll Arkivert 8. august 2007 hos Wayback Machine.
Lars Otto Roll Grundt

Se også Lars Otto Grundt, professor og leksikograf, samt Laurie Grundt, kunstmaler.Lars Otto Roll Grundt (født 15. april 1843 i Moss, død 24. juli 1907 i Bad Salzschlirf i Hessen) var en norsk jurist og embetsmann.
Han hadde artium fra Christiania Katedralskole 1859, ble cand.jur. i 1864, arbeidet som kopist i Høyesterett 1864-65, og som fullmektig hos sorenskriveren/byfogden i Hamar 1865 til 1867. Han var sekretær, byråsjef og ekspedisjonssjef i Justisdepartementet 1867 til 1884, og redaktør for Departementstidende 1876-84.
Han var amtmann i Nordre Trondhjems amt 1884 til 1894 og stiftsamtmann i Søndre Trondhjems amt 1894 til 1907.
Grundt var direksjonsmedlem i Røros Kobberverk. Han var også medlem av kontrollkommisjonen for Reitgjerdet pleiestiftelse og for Thomas Angells stiftelser
Han ble utnevnt til ridder av St. Olavs Orden i 1887 og 21. januar 1895 forfremmet til kommandør av 1. klasse.
Han var gift med Signe Kyhn, datter av amtmann i Hedmark Ludvig Kyhn.


== Referanser ==


== Kilder ==
Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947
Nord-Trøndelag, amtmenn og fylkesmenn 1804-1972. Steinkjer, 1972
Studenterne fra 1859: biografiske meddelelser. Kristiania. 1909.
Abanyom

Abanyom er et niger-kongospråk i den bantoide gruppa som brukes av omkring 12 500 mennesker i Nigeria. Språket tilhører den ekoide gruppa av bantoide språk. Språket er ganske nært beslekta med bantuspråka uten å være en del av dem, da det i likhet med bantuspråka tilhører den sørlige greina av den bantoide gruppa. Abanyom er et tonespråk og har i likhet med bantuspråk et typisk nominalklassesystem.


== Referanser ==
Makua (språk)

Makhuwa er et språk som blir brukt av 2,5 millioner av makua-folket, som lever nord for Zambezi-elven i Mosambik i Afrika. Språket er det viktigste stammespråket i Mosambik.
Makhuwa har et nært slektskap til lomwe.


== Referanser ==
Douglas Alexander

Douglas Alexander (født 26. oktober 1967 i Glasgow) er en britisk utviklingsminister og representerer Paisley South og Labour i Underhuset. 
Alexander har studert ved University of Edinburgh. I 2001 ble han handelsminister og etter valget i 2005 ble han Europaminister, i mai 2006 transportminister og minister for Skottland.


== Referanser ==


== Eksterne lenker ==
Offisielt nettsted 
(en) Douglas Alexander – kategori av bilder, video eller lyd på Commons 
(en) Douglas Alexander hos Hansards parlamentsdebatter
Internasjonalisme

Internasjonalisme er en politisk retning som går inn for et større økonomisk og politisk samarbeide med den hensikt at dette skal være til alles fordel. Idegrunnlaget er at alles langsiktige interesser anses å være bedre tjent med samarbeide enn ved at hvert land forfølger sine kortsiktige egeninteresser. 
Motsetningen til internasjonalisme er isolasjonisme, det vil si at man søker å unngå for nære bånd til andre land. Japan er en av nasjonene som drev med isolasjonisme, og det var kun lov med et handelsskip fra Holland i året.
I industriland er det mange internasjonalister som ser for seg et mindre USA-preget FN. Og at FN må forbli internasjonalt suveren.
Hovedsaker er:

FNs suverenitet.
Internasjonal samhørighet.
Medmeneskelighet uansett hudfarge, seksualitet og ikke minst nasjon.
En felles styrt og flerkulturell verden.
Håkon Banken

Håkon Banken (født 19. januar 1949, død 18. mars 2018) var en artist og trubadur fra Hof i Solør i Hedmark. Han er kjent for tekster om harde oppvekstvilkår, livet på landet, depresjon og ungdomstid. 
Han vokste opp i pinsemenigheten og opptrådte først på bedehuset. Hans popularitet vokste fra debututgivelsen i 1977 og gjennom hele åttitallet. Musikken ble etterhvert også populær i de store dansebandmiljøene i Malung og andre deler av Sverige. Han solgte mer enn en halv million plater og kassetter og var øverst på Norsktoppen i flere uker.
Arne Bendiksens talentspeider oppdaget Banken gjennom en kassett innspilt på psykiatrisk avdeling ved Hamar, og de fikk solgt musikken som kassetter på bensinstasjoner. Den danske artisten Jodle Birge kontaktet Bendiksen og ba om å få spille inn og synge noen av Bankens sanger på musikalsporet som han fikk oversendt. Dansken fikk en stor radiohit i Danmark med Bankens «Rigtige venner» i 1986 og spilte den inn på engelsk i Nashville og senere av andre i flere versjoner på flere språk.


== Diskografi ==
Takk for livet (1977)
Hvordan tror du verden ser på meg (1978)
Jeg vil glemme! (1979)
Hvem skal dømme? (1980)
Barnatro (1981)
Rosen (1982)
Håkon Banken (1984)
Håkon Bankens beste (1984)
Rik, men fattig millionær (1984)
Min barndoms jul (1986)
Ingen plåtcab til himmelen (1987)
Farvel Broder Aage (1988)
Perleporten (1989)
Sikkert som Banken (1991)
Takk for livet-Bankens beste (2000)
Flickan från Gästis (2001)


== Kjente sanger ==
«Tømmer og Luksus»
«Det var kun en drøm»
«På Flisa»
«Du eller ingen»
«Härliga Värmland»
«Brevet til mamma»
«Rosen»
«Bilhandler Th. Svendsen»
«Den stora dagen»
«Riktige venner»
«Hvem skal dømme»
«Svinesundsvisa»
«Soldatens kortstokk»
«Syng meg hjem igjen»
«Pappas Lille Gull»
«Pappa kan jeg kalle henne mamma»


== Referanser ==


== Eksterne lenker ==
(en) Håkon Banken på Discogs 
(en) Håkon Banken på MusicBrainz 
(en) Håkon Banken på Spotify 
(no) Håkon Banken på Rockipedia
Sporofytt

Sporofytt er en sporeproduserende diploid fase (generasjon) i livssyklusen hos alger, planter, bregner og moser som har formering gjennom generasjonsveksling. Sporofytten dannes fra befruktning av to haploide kjønnsceller (gameter).
Ved generasjonsveksling veksler altså en plante, bregne eller alge mellom den haploide gametofytt-generasjonen og den dipolide sporofytt-generasjonen. Sporofytten er hos mange av de nevnte gruppene den dominerende, ukjønnede generasjonen. Sporofytten er betegnelsen på hele den sporedannende organismen (planten) med unntak av de kjønnete delene (pollen og frø). 
Hos bregner er sporofytten i praksis den store, sterile bladveksten som vi gjenkjenner som «bregnen», men individet går altså også igjennom en annen fase, den kjønne generasjonen som gametofytt.
Tom Bjørnland

Tom Arvid Bjørnland (født 27. mai 1952, død 9. august 2010 i Italia) var en norsk fotograf. Han var bosatt på Jeløya utenfor Moss.
I tenårene hadde han suksess som fotograf, var representert på norske og internasjonale utstillinger, og var tidlig på 70-tallet blant landets mest premierte fotografer og vant bl.a. den norske Landskonkurransen.
Fotografiets rammer ble imidlertid fort for smale, og det ble derfor til at han i mange år fokuserte på det å være næringslivsleder. Introduksjonen av den digitale bildebehandlingen førte imidlertid til at han sent på 90-tallet tok opp igjen sitt kreative virke. Man kan vel si at han ble en av pionerene i dette nye mediet, de første arbeidene er datert 1997. 
Han var gift med Gunn Bjørnland (f. 1954).


== Separatutstillinger ==
Galleri Røed; Moss (1999)
Soli Brug, Sarpsborg (2001)
Fotografiens Hus, Oslo (2002)
Galleri Gleng, Sarpsborg (2003)
Haynes Motor Museum, Somerset, UK (2003)
Haustfargefesten, Fåvang (2003)
Galleri Røed, Moss (2003)
Galleri Mamen, Moss (2004)
The Volvo Showrooms, Stockholm (2004)
Galleri Henrik Gerner,Moss (2005)
GalleriF Bergen (2006)
Soli Brug, Sarpsborg (Desember 2006)


== Kollektivutstillinger ==
Galleri Mamen, Moss (2004)
Henie-Onstad, Oslo(2005) – auksjon for Tsunami ofrene
Galleri Henrik Gerner,Moss (2005)


== Referanser ==
Multilateralisme

Multilateralisme er et begrep innen internasjonal politikk som viser til at flere land arbeider sammen innen et bestemt område. De fleste internasjonale organisasjoner, som for eksempel FN, Verdens handelsorganisasjon, Organisasjonen for sikkerhet og samarbeid i Europa er multilaterale.  Det motsatte av multilateralisme er unilateralisme.
Multilateral betyr flersidig. Brukes i uttrykk som for eksempel multilateral avtale, avtale mellom tre el. flere land / multilateral u-hjelp gjennom FN. Begrepet kom i bruk på norsk på 1950-tallet og er i utstrakt bruk innen fagområder som politikk, handel/økonomi og også innen medisin.
Vølneberg skole

Vølneberg skole ligger i Lillestrøm kommune, langs Egnerveien mellom Lørenfallet og Ingiersmyr. Skolen ble bygget 1864, bare fire år etter loven om faste skoler.
Vølneberg skole var i bruk frem til 1923. I senere tid har den blitt restaurert av det lokale historielaget.
Vølneberg gamle skole ble i 2015 tildelt Olavsrosa «for godt vern av eit førstegenerasjons fastskolebygg i eit miljø med også andregenerasjons skolebygg bevart, og for god formidling av skolehistorie».


== Referanser ==


== Eksterne lenker ==
Vølneberg Gml. Skole Arkivert 5. november 2018 hos Wayback Machine. – Blaker og Sørum Historelag
Lørenfallet

Lørenfallet er et tettsted i Lillestrøm kommune i Viken. Tettstedet hadde 1 110 innbyggere per 1. januar 2022, og ligger langs riksvei 171 omtrent seks kilometer nord for kommunesenteret Sørumsand. Lørenfallet har butikker, fotballbaner, veikro, bensinstasjon, sandvolleyballbane, frisørsalonger, solarium, barneskole og barnehage.


== Historikk ==
Tettstedet ble etablert i 1880-årene og var kommunesenter i Sørum på begynnelsen av 1900-tallet. Sørum kirke er en av de eldste kirkene i Norge.


== Navnet ==
Stedet fikk navnet etter et stort leirras i 1794. Kanten av raset er fremdeles synlig rundt store deler av bygda. Grunnen rundt Lørenfallet består av en god del kvikkleire, som gjør at bakken «beveger» seg. Derfor kan Lørenfallet i prinsippet bli hardt rammet hvis et jordskjelv skulle inntreffe. Hull i bakken og småras kan oppstå, da spesielt om våren.


== Idrett ==
Lørenfallet er tilholdssted for Sørum IL. Idrettslaget har en rekke grupper, som fotball, friidrett, allidrett, ski, sykkel, Stomperudarrangementer mm. Idrettslagets fotballag for herrer fram til 2010 lå i 7. divisjon. André Bergdølmo, som tidligere har spilt for Rosenborg og på Norges landslag, har også spilt for Sørum IL. Fotballgruppa har i dag (per 2016) 3 barnelag,  og et Old Boys-lag.


== Bilder ==

		
		
		
		


== Referanser ==


== Eksterne lenker ==
Lørenfallet og omegn vel: Bebyggelsen i Lørenfallet
Lørenfallet og omegn vel: Bedrifter i tettstedet Lørenfallet
Sørum idrettslag
Fylkesvei 2788

Fylkesvei 2788  går mellom Bakkerud og Dokken i Flesberg. Veien er 3,5 km lang.
Frem til 2019 hadde veien betegnelsen fylkesvei 101.


== Kommuner og knutepunkter ==

 Flesberg
40Fylkesvei 40 Bakkerud
 Numedalsbanen 
Endepunkt Dokken


== Referanser ==


== Eksterne lenker ==
(no) Statens vegvesen – trafikkmeldinger Fv2788
(no) Statens vegvesen – trafikkmeldingerVegvesenets vegkart
Université Panthéon-Assas

Université Panthéon-Assas (opprinnelig Paris II) er et universitet i Paris. Det ble etablert etter en universitetsreform den 1. januar 1971. Universitetet har rundt 19 000 studenter, i underkant av 15 000 av disse studerer juridiske fag, og en faglig og administrativ stab på 2 412.Navnet Panthéon-Assas skyldes at Panthéon ligger like i nærheten av universitetet og at hovedbygget ligger i rue d'Assas. Universitetet ligger vest for Jardin du Luxembourg. Det klassiske studentkvarteret i byen, Quartier latin, er ikke langt unna. 
Universitetet regnes som en etterfølgerinstitusjon etter det gamle Universitetet i Paris, mer spesifikt dets juridiske fakultet. 
I tillegg til jus og økonomiske studier, undervises det også i administrasjonsfag, politikk og samfunnsvitenskap. 


== Referanser ==


== Eksterne lenker ==
(fr) Offisielt nettsted 
(en) Université Panthéon-Assas – kategori av bilder, video eller lyd på Commons
Fylkesvei 5356

Fylkesveg 5356 går mellom Indre Arna og Espeland i Bergen kommune.
Frem til 2019 hadde veien betegnelsen fylkesvei 277 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5356
(no) Statens vegvesen – trafikkmeldinger
Partisekretær

Partisekretær er betegnelsen på en politiker som er ansatt i en ledende stilling i et politisk partis egen organisasjon. I mange tilfeller vil partisekretæren være partiorganisasjonens øverste leder, og vil da ofte ha tittelen generalsekretær.
Oppgavene vil typisk omfatte både å organisere arbeidet med å utvikle partiets politikk, f.eks. i form av partiprogrammer, samt å administrere partiets organisasjon. En partisekretær har slik sett ikke noe med en vanlig sekretærstilling å gjøre, det er en ledende stilling innen partiet og således ofte en rekrutteringsstilling til andre tunge politiske verv, som parlamentsmedlem eller minister.
Raymond (andre betydninger)

Raymond kan vise til:

Raymond – et mannsnavn
Raymond (sang) – en sang av Ni liv


== Personer ==
Raymon – en østfoldsdialekt-talende karakter spilt av komiker Øivind Johannessen fra Fredrikstad
Alle elsker Raymond – en amerikansk TV-komedie
Raymond VI av Toulouse – en fransk greve


== Steder ==
Raymond (Canada)
Raymond (Frankrike)Steder i USARaymond (California)
Raymond (Illinois)
Raymond (Indiana)
Raymond (Iowa)
Raymond (Kansas)
Raymond (Maine)
Raymond (Minnesota)
Raymond (Mississippi)
Raymond (Montana)
Raymond (Nebraska)
Raymond (New Hampshire)
Raymond (New York)
Raymond (Ohio)
Raymond (Sør-Dakota)
Raymond (Washington)
Raymond (Wisconsin)
Raymond Township (Champaign County), Illinois
Raymond Township (Montgomery County), Illinois
Raymond Township (Stearns County), Minnesota
Raymond Township (Knox County), Nebraska
Oddgeir Thune

Oddgeir Thune (født 11. juli 1978 i Bergen) er en norsk skuespiller og manusforfatter. Han er utdannet ved Statens teaterhøgskole. Han vant Kanonprisen 2018 i klassen beste birolle for filmen Blindsone.Thune er sønn av Harald Torfinn Thune og har to søstre. Han har tvillinger med partneren Pia Tjelta.Thune er av yrke utdannet radiograf og jobbet ved Rikshospitalet før han ble ansatt ved Det norske teateret.


== Filmografi ==
Himmelfall (2002)
Pornopung (2013)
Det tredje øyet (2014) - TV-serie, 1 episode
De nærmeste (2015)
Hva hvis? (2015) - TV-serie, 6 episoder
Okkupert (2015-2017) - TV-serie, 10 episoder
Pyromanen (2016)
Valkyrien (2017) - TV-serie, 3 episoder
Now It's Dark (2018)
Blindsone (2018)
Heimebane (2018-2019) - TV-serie, 2 episoder
Hjelperytteren (2019)
Beforeigners (2019) - TV-serie, 4 episoder
Hjem til jul (2019-2020), 12 episoder
Tottori! Sommeren vi var alene (2020)
Livstid (2020) - TV-serie, 2 episoder


== Referanser ==


== Eksterne lenker ==
Oddgeir Thune i Scenewebarkivet
(en) Oddgeir Thune – kategori av bilder, video eller lyd på Commons 
(en) Oddgeir Thune på Internet Movie Database 
(en) Oddgeir Thune hos The Movie Database
Dagny Holm

Dagny Holm (født 5. januar 1955) er en norsk forfatter og oversetter.
Dagny Holm er utdannet cand. philol. med lærerskole, fagene norsk og kristendomskunnskap samt faglitterært forfatterstudium ved Høgskolen i Vestfold. Siden 1992 har hun arbeidet som forfatter og oversetter på heltid. Hun har skrevet flere barnebøker, særlig faglitteratur, men også skjønnlitteratur, artikler, blant annet i Forskningsrådets barnemagasin Nysgjerrigper, og lærebøker. I 2000 fikk hun den kristne litteraturprisen Emmausprisen for barneboka Helgenmysteriet, i 2007 ble hun og Bjørg Gilleberg Løkken tildelt Læremiddelprisen for norskverket Zeppelin og i 2011 fikk hun Kultur- og kirkedepartementets fagbokpris for barne- og ungdomslitteratur 2010, for Nysgjerrig på edderkopper.
Dagny Holm er gift, har fire barn og bor i Larvik i Vestfold.


== Bokutgivelser ==
1989: Detektivhåndboka
1989: Bursdagsboka
1993: 17. mai-boka – faktabok for barn
2006: Min egen kirkebok
1993: Kampen om Linguana – skjønnlitteratur for barn
2000: Helgenmysteriet – skjønnlitteratur for barn
2001: Doboka – faktabok for barn
2002: Danmark. Fakta og reisetips for barn – faktabok for barn
2003: Snørr og tårer – faktabok for barn
2003: Sverige. Fakta og reisetips for barn – faktabok for barn
2005: Barn i 100! – Barndom 1905-2005  – faktabok for barn
2006: Regnværsboka
2006: Gaia 5-7 – læreverk i natur- og samfunnsfag, sammen med Anne Elisabeth Utklev)
2006: Zeppelin 5-7 – læreverk (norsk for mellomtrinent), sammen med Bjørg Gilleberg Løkken)
2010: Nysgjerrig på...Edderkopper – faktabok for barn
2010: Grevlingen, bokfinken og den hemmelige skatten - barnebok
2012: Søppel - fagbok for barn og ungdom, Gyldendal
2012: Høytid og merkedager - fagbok for barn og ungdom, Gyldendal
2012: Mat - fagbok for barn og ungdom, Gyldendal
2012: Tegn og symboler - fagbok for barn og ungdom, Gyldendal
2012: Småkryp - fagbok for barn og ungdom, Gyldendal
2012: Fugler - fagbok for barn og ungdom, Gyldendal


== Kilder ==
Presentasjon av Dagny Holm i Forfatterkatalogen på Forfattersentrums nettsider
Geokjemi

Geokjemi er studiet av  kjemisk sammensetning av Jorden og andre planeter, kjemiske prosesser og reaksjoner som styrer sammensetningen av bergarter og jord, og syklene til stoff og energi som transporterer jordens kjemiske komponenter i tid og rom, og deres samspill med hydrosfæren og atmosfæren.
De viktigste feltene innen geokjemi:

Isotopgeokjemi: Bestemmelse av relativ og absolutt konsentrasjon av grunnstoffer og deres isotoper i jord og på jordens overflate.
Eksaminasjon av fordeling og bevegelser av grunnstoffer i ulike deler i jorden (jordskorpe, mantel, hydrosfære etc.) og i mineraler for å bestemme underliggende system for fordeling og bevegelse.
Kosmokjemi: Analyse av fordeling av grunnstoffer og deres isotoper i universet.
Organisk geokjemi: Studiet av betydningen av prosesser og stoffer på levende eller forhenværende organismer.
Anvendelse i miljømessig, hydrologisk og mineralsk utforskning.Mannen som er regnet som far til moderne geokjemi, var Victor Goldschmidt, og ideene til faget ble utviklet av ham i en serie av publikasjoner fra 1922 under titelen ‘Geochemische Verteilungsgesetze der Elemente’.


== Se også ==
Petrologi


== Eksterne lenker ==
Utdanning.no sin yrkesbeskrivelse av geokjemiker
Artikkel i Store norske leksikon
Isøks

Isøks har gjennom de siste 200 årene utviklet seg fra å være en del av tidligere tiders turutstyr i høyfjellet til bli teknisk avanserte og svært lette. De første øksene var laget av et treskaft med et hode av jern på toppen. Tradisjonelt var lengden ofte 2⁄3 av klatreren (for eksempel 120 cm for en 180 cm person).
Dagens økser blir som regel laget av aluminium, noen til og med av karbonkompositt. Lengden har krympet til mellom 50–80 cm og bruksområdene har blitt betraktelig utvidet.
Vanlige isøkser kan deles i to hovedkategorier: 

Alpinøkser som brukes til brevandring og lettere bestigninger av fjell og topper.
Rene klatreøkser som brukes til isklatring og blandet klatring. Disse er ofte kortere og med mer vinklet blad.


== Stropp ==
Før var det vanlig å være festet til klatreøksene med en slynge fra klatreselen til hver øks. Dette for å avlaste armene når man skulle sette inn isskruer eller var sliten. Dette ble populært kalt «pysestroppen». De siste årene har man gått bort fra stroppen og bruker stort sett remmer som er festet rundt håndleddet og går til et feste i toppen av øksen.
Det er også idag vanlig blant de beste å klatre «leashless», hvilket vil si å ikke ha stropper festet til hverken selen eller håndleddet. Denne type klatring anbefales ikke.


== Se også ==
Ispigger
Støvler
Isbrodder
Brevandring
Isskruer
NOU 2000: 14, Mjøs-utvalget

NOU 2000: 14 «Frihet med ansvar. Om høgre utdanning og forskning i Norge» er en norsk offentlig utredning (NOU) fra et utvalg som ble oppnevnt av Kirke-, utdannings- og forskningsdepartementet 30. april 1998 og som avla sin innstilling 8. mai 2000. Utvalget ble ledet av Ole Danbolt Mjøs, og det blir gjerne referert til som «Mjøs-utvalget» eller «Utvalget for høgre utdanning».
Utvalget la grunnlag for Kvalitetsreformen som blant annet innebar at gradene cand.mag.-grad og hovedfag, med titlene cand.mag. og cand.philol./cand.scient., ble erstattet av bachelorgrad på 3–3½ år og mastergrad på 5 år. Det foreslo også å innføre bokstavkarakterer (Det europeiske system for merittoverføring og -akkumulering). Endringene var begrunnet med behovet for å tilpasse norsk utdannelse til utenlandske studiesystemer.
For universitetene og høyskolene førte Mjøsutvalgets arbeid til at det ble innført en ny finansieringsmodell. Utdanningsinstitusjoner fikk nå deler av de offentlige tilskuddene knyttet opp imot produksjon av studiepoeng. Tanken bak dette var at universitetene og høyskolene nå måtte konkurrere om å tiltrekke seg studenter, og samtidig følge opp studentene bedre slik at de kom seg igjennom studiene.
Mjøsutvalget kom også med flere anbefalinger for forskning. De foreslo blant annet at bevilgningene til grunnforskning skulle økes til et nivå som minst tilsvarte gjennomsnittlig OECD-standard i løpet av en femårsperiode.
En annen konsekvens av Mjøsutvalgets innstilling var at det ble lettere for høyskoler å bli omgjort til universiteter. Dette skjedde senere med Universitetet i Agder, Universitetet for miljø- og biovitenskap og Universitetet i Stavanger.
Utvalget hadde 18 medlemmer, blant dem Mjøs, Gro Brækken, Ole Henrik Magga, Victor Norman, Kari Kjenndalen, Gerd-Liv Valla og Tora Aasland.


== Se også ==
Regjeringsoppnevnte utvalg innen høyere utdanning
Høyere utdanning i Norge
NOU 2003:25, Ryssdal-utvalget
NOU 2008: 3, Stjernø-utvalget


== Eksterne lenker ==
regjeringen.no: NOU 2000:14 Om høgre utdanning og forskning i Norge
Mjøsutvalget vil ha studenter i fokus Arkivert 21. januar 2005 hos Wayback Machine. i Universitas
Tom Pape

Tom Christian Pape (født 23. juli 1950) er en tidligere norsk politiker (Ap). Han satt i bystyret i Oslo fra 1995 til 2007.
Pape har en mag. art.-grad i sosiologi fra Universitetet i Oslo. Han har siden arbeidet blant annet i Norsk Regnesentral og i FAFO.
Pape har hatt en lang rekke verv opp igjennom karrièren. Han var leder for Grünerløkka Arbeiderparti i perioden 1989-92 og styremedlem i Oslo Arbeiderparti 1992-98, og har i tillegg vært leder av helse- og sosialkomiteen i Oslo bystyre. Andre verv Pape har hatt inkluderer styreplass i OBOS 1988-95. Etter at den politiske karrièren til Pape tok slutt ble han styremedlem i Undervisningsbygg i 2007.
Pape fikk i 2005 stor oppmerksomhet i forbindelse med sin rolle i bystyrevedtaket om plasseringen av den nye amerikanske ambassaden. Denne saken var et politisk stridstema i Oslo Arbeiderparti, der partiet var delt i to fraksjoner. Bystyregruppen og Rune Gerhardsen gikk inn for at ambassaden skulle flyttes til Huseby, mens fylkesstyret og Jan Bøhler ikke ønsket dette. Pape var den eneste i Arbeiderpartiets bystyregruppe som gikk imot styrevedtaket til Oslo Ap, noe som (sammen med Ane Willumsens brudd med Venstre) såvidt sikret flertall for Huseby i bystyret, 30-29. Pape ble etter dette ikke renominert til bystyret.


== Referanser ==